Nafarroako Parlamentuko Mahaiak, 2019ko irailaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako gaurkotasun handiko galdera, uztailaren 8an gertatutako uholdeen ondoriozko Hondamendi Eremuaren Deklarazioa dela-eta erreskate bereziko funtsen bat artikulatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko irailaren 23an

Lehendakaria: Unai Hualde Iglesias

GALDERAREN TESTUA

Nafarroako Ahal Dugu foru parlamentarien elkarteari atxikitako foru parlamentari Mikel Builek gaurkotasun handiko honako galdera hau aurkezten du, Nafarroako Gobernuko lehendakariak ahoz erantzun diezaion.

Uztailaren 8an gertatutako uholdeen ondorioz, jarduneko Gobernuak Hondamendi Eremuaren Deklarazioa egin izana eta laguntzak jasotzeko epeek tokiko erakundeei kalte larria eragiteko aukera kontuan hartuta:

Pentsatu al du Nafarroako Gobernuak erreskate bereziko funtsen bat artikulatzea, sortutako lau laguntza-ildoez harago?

Iruñean, 2019ko irailaren 23an

Foru parlamentaria: Mikel Buil García